Sækir steinana í ána og smíðaviðinn í landareignina „ Það verður allt að gulli í höndunum á henni Snæbjörgu og hún er líka svo mikill karakter , “ sagði kona ein í Dölunum við blaðamann Skessuhorns þegar hann var að spyrja eftir fólki sem heppilegt væri að spjalla við á svæðinu , því betra er að kanna akurinn aðeins áður en farið er að vinna á honum . Það var þess vegna sem farið var í heimsókn í Fremri-Hundadal og heilsað upp á Snæbjörgu Bjartmarsdóttur . „ Kannski er betra að þú komir eftir hádegið því þá verða morgunverkin búin , “ sagði Snæbjörg en hún er í búskapnum af lífi og sál ásamt manni sínum Ólafi Ragnarssyni . Sauðburðurinn var þó langt kominn þegar blaðamaður var á ferðinni í síðustu viku , enda Ólafur bóndi þá farinn að huga að girðingunum . Snæbjörg Bjartmarsdóttir í Fremri-Hundadal er í viðtali í Skessuhorni vikunnar .